  Анжелика Тихонова корреспондент Удмуртиысь спортсменъёс суй-пыдзыя сӧсыр велосипедистъёс пӧлын Россилэн чемпионатаз ньыль медаль утӥзы. Ӵошатсконъёс 3-5 куарусёнэ Ижкарын ортчизы. Со сярысь элькун тӧролэн но кивалтэтлэн пресс-службазы ивортэ. Улосчиосмы ас чотазы ӵошатсконъёсын вормонъёс басьтӥзы. Сергей Пудов 22,5 иськеме но 72,5 иськеме ӵошатсконъёсын зарни утӥз. Арслан Гильмутдинов 15 иськеме но 60,5 иськеме ӵошатсконъёсын кыкетӥ луиз. Пусъём, Удмуртиын ортчем чемпионатэ кунысьтымы 12 улосвылъёсысь 50-лэсь трос спортсменъёс пыриськизы. Соос командаен эстафетаын но ас чотазы ӵошатскизы. Ватсалом, Сергей Пудов но Арслан Гильмутдинов Япониысь Токиоын ортчоно Паралимпи шудонъёсы мыныны кандидатъёс луо.  Тегъёс: Спорт Ижкар Удмуртия сӧсыръёс велоспорт СергейПудов АрсланГильмутдинов  